CELEX: 62019TN0241
Language: lt
Date: 2019-04-10 00:00:00
Title: Byla T-241/19: 2019 m. balandžio 10 d. pareikštas ieškinys byloje Ispanija/Komisija

3.6.2019   
            
            
               LT
            
            
               Europos Sąjungos oficialusis leidinys
            
            
               C 187/86
            
         
      2019 m. balandžio 10 d. pareikštas ieškinys byloje Ispanija/Komisija
      (Byla T-241/19)
      (2019/C 187/93)
      Proceso kalba: ispanų
      
         Šalys
      
      
         Ieškovė: Ispanijos Karalystė, atstovaujama A. Rubio González
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. gruodžio 19 d. Komisijos sprendimą dėl valstybės pagalbos SA 34914 (2013/C); ta Jungtinės Karalystės pagalba susijusi su Gibraltaro pelno mokesčio tvarka.
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas SESV 107 straipsnio 1 dalies pažeidimu, nes buvo neteisingai taikytas teritorinės atrankos kriterijus.
                  
                              —
                           
                           
                              Šiuo klausimu ieškovė tvirtina, kad priimdama sprendimą Komisija turėjo duomenų ir informacijos, iš kurių buvo akivaizdžiai matyti, kad yra teikiama teritoriniu požiūriu atrankinė valstybės pagalba, ir tai jai turėjo sukelti abejonių dėl pagalbos atrankinės taikymo srities. Kadangi pati Komisija taikė materialinės atrankos kriterijų, ji padarė klaidingą išvadą; iš tiesų egzistuoja arba gali egzistuoti didesnė pagalba nei realiai buvo identifikuota ginčijamame sprendime.
                           
                        
            
                  2.
               
               
                  Antrasis ieškinio pagrindas grindžiamas SESV 296 straipsnio pažeidimu, nes ginčijamas sprendimas — tai aktas, kuriame formaliai trūksta motyvų ir jame nepateiktas tinkamas atrankinio pobūdžio įvertinimas.
                  
                              —
                           
                           
                              Šiuo klausimu ieškovė teigia, kad Komisija nenurodė motyvų, kodėl neatsižvelgė į argumentus dėl teritorinės atrankos, kuriuos vykstant procedūrai pateikė Ispanijos Karalystė. Tad Komisijos sprendimas — aktas, kuris materialiai stokoja motyvų; jis yra 2008 m. gruodžio 18 d. Bendrojo Teismo sprendime Gobierno de Gibraltar/Komisija (bylos T-211/04 ir T-215/04, EU:T:2008:595) pateikto klaidingo aiškinimo pasekmė. Teisingumo Teismui šį sprendimą panaikinus 2011 m. lapkričio 15 d. Sprendimu Komisija ir Ispanija/Gibraltaro vyriausybė ir Jungtinė Karalystė (bylos C-106/09 P ir C-107/09 P, EU:C:2011:732), 2004 m. sausio 30 d. Komisijos sprendime 2005/261/EB nurodytas kriterijus buvo pripažintas galiojančiu, tad šio kriterijaus pakeitimas yra nepagrįstas.